Diari Oficial de la Generalitat Valenciana


Sumari del DOGV 8217, del 22-01-2018 (2018/553)

ORDRE 1/2018, de 18 de gener, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/01/18/1/dof/vci/html**

### Dades del document

Número de DOGV
:   8217

Data del DOGV
:   22-01-2018

Secció del DOGV
:   I. DISPOSICIONS GENERALS

Número del document
:   2018/553


Data del document
:   18-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDRE 1/2018, de 18 de gener, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil. [2018/553]  
  
  
Preàmbul  
  
En data 8 de novembre de 2016, es va publicar, en el Diari Oficial de la Generalitat Valenciana (DOGV), l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.  
En data 21 de desembre de 2016, es va publicar, en el Boletín Oficial del Estado (BOE), l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020.  
Atés que aquesta última introdueix canvis substancials respecte a l'Ordre TIN/2965/2008, de 14 d'octubre, per la qual es determinaven les despeses subvencionables pel Fons Social Europeu durant el període de programació anterior, resulta indispensable modificar l'Ordre de bases per a adaptar-la a la normativa en vigor.  
  
Així mateix s'actualitza i corregeix dins de les mesures de responsabilitat social, el criteri de valoració número 9 relatiu a l'aplicació de mesures que garantisquen i promoguen la igualtat entre dones i homes, amb l'objecte d'optimitzar l'aplicació d'aquestes.  
  
D'acord amb el que s'ha exposat i, fent ús de les facultats que em confereix la Llei 5 1983/, de 30 de desembre, del Consell i el Decret 104/2017, de 21 de juliol, del Consell, pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, d'acord amb el Consell Valencià de Formació Professional i d'acord amb el dictamen del Consell Jurídic Consultiu de la Comunitat Valenciana,  
  
  
ORDENE  
  
Article únic  
Aprovar la modificació de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil.  
Els preceptes afectats per la modificació són:  
· Article 6.5, criteri 9, Igualtat entre dones i homes.  
· Article 8.1 primer paràgraf.  
· Lletra B, de l'article 8.1.  
· Article 8.3.  
· Apartat e, de l'article 16.4.  
  
  
DISPOSICIÓ FINAL ÚNICA  
  
Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 18 de gener de 2018  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ  
ANNEX  
Relació completa dels articles modificats de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores dels projectes T'Avalem en desplegament del programa mixt d'Ocupació-Formació Garantia Juvenil, amb la nova redacció  
  
  
U. L'article 6.5, criteri 9, Igualtat entre dones i homes, queda redactat com segueix:  
En aquest apartat es valoren les accions positives que garantisquen i promoguen la igualtat efectiva de dones i homes fins a un màxim de 10 punts, d'acord amb la distribució que s'exposa a continuació, en cas contrari, es puntua amb 0 punts:  
- En l'escriptura fundacional o en els estatuts de l'entitat figura com a objectiu treballar a favor de la igualtat d'homes i dones o, en el cas que l'entitat no dispose d'escriptura fundacional o estatuts, haja aportat declaració responsable amb aquesta finalitat. S'entén que les administracions públiques i el sector públic instrumental compleixen aquest requisit per prescripció legal (1 punt).  
  
- L'entitat acredita que disposa d'un pla d'igualtat, visat per l'òrgan competent, subscrit per les organitzacions sindicals d'acord amb el que estableixen l'article 45 i següents de la Llei orgànica 3/2007, de 22 de març, per a la igualtat efectiva de dones i homes. D'acord amb el que estableix la disposició addicional única del Decret 133/2007, de 27 de juliol, del Consell, sobre condicions i requisits per al visat dels plans d'igualtat de les empreses de la Comunitat Valenciana, les empreses o organitzacions participades majoritàriament amb capital públic (empreses públiques autonòmiques, provincials i municipals) han d'elaborar un pla d'igualtat, visat, també, per l'òrgan competent.  
  
En el cas d'empreses en què no existisca obligació legal, s'ha d'aportar el pla aprovat amb la firma de les parts subscriptores, visat, com cal, per l'òrgan competent. Per a les entitats subjectes al règim de funció pública en matèria de personal, es considera que compleixen aquest tràmit després d'aportar el pla (9 punts).  
  
Dos. L'article 8.1 primer paràgraf, queda redactat com segueix:  
1. Les subvencions es calculen per a cobrir les diferents despeses i aconsegueixen els conceptes següents, respectant, si és el cas, les condicions de l'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu (FSE) durant el període de programació 2014-2020, sense perjudici del que estableix el número 7 d'aquest article.   
  
Tres. L'apartat B del mateix article 8.1 queda redactat com segueix:  
B) Mòdul B. Costos de formació: 1,01 - per cada participant i hora.  
  
  
Quatre. L'article 8.3 queda redactat com segueix:  
3. El mòdul B ha de compensar les despeses en mitjans didàctics no inventariables, material escolar, amortització d'equips, lloguer de maquinària i equips, sempre que siguen inequívocament identificables amb l'activitat subvencionada i el nexe dels quals amb tal activitat puga demostrar-se de manera indubtable.  
  
Cinc. L'apartat e de l'article 16.4 queda redactat com segueix:  
e) En relació amb els apartats a, b i c, a fi d'acreditar el pagament s'ha de presentar el comprovant de transferència o assentament bancari pertinent, i quan calga el justificant de recepció firmat per la persona treballadora.   
Per a calcular els costos de personal s'ha de tindre en compte només el temps efectiu dedicat al projecte, s'hi han d'incloure les vacacions, els dies de lliure disposició, o el temps d'assistència a cursos de formació relacionats amb el lloc de treball, sempre que tinguen connexió amb el projecte esmentat.  
En el cas de dedicació parcial a les activitats subvencionades, les vacacions i dies de lliure disposició s'han d'imputar a prorrata entre el temps total treballat i el temps dedicat als projectes objecte de finançament pel FSE.  
Amb aquesta finalitat, no s'han de computar les situacions amb dret a retribució en què no es presta servei efectiu com les absències o les incapacitats temporals, ni les situacions que arreplega l'article 37.3 del text refós de la Llei de l'Estatut dels treballadors, aprovat pel Reial decret legislatiu 2/2015, de 23 d'octubre. En aqueixos casos, de l'import de les despeses de personal reemborsables s'ha d'excloure també la part proporcional de les cotitzacions a la Seguretat Social que calga.


Còpia Permalink ELI